Όπως φαίνεται για ακόμη μια φορά, οι εταιρείες που δημιουργούν – πουλούν κονσόλες δεν έχουν κέρδος στο λανσάρισμα της συσκευής





Αυτό είναι ένα φαινόμενο αρκετά συχνό καθώς η αγορά δεν μπορεί να το ακολουθήσει πλήρως και πόσο μάλλον το κοινό να το υποστηρίξει.

Έτσι και η Microsoft σύμφωνα με τα σχόλια του Phil Spencer δεν βγάζει κέρδος από την πώληση της συσκευής αλλά μέσα από τα παιχνίδια. Μπορεί να φανεί λογικό από την άποψη πως η συσκευή είναι αρκετά καλύτερη ποιοτικά σε σχέση με τους ανταγωνιστές της. Πρακτικά, η δημιουργία μίας Gaming κονσόλας που αποδίδει τέτοια χαρακτηριστικά στα παιχνίδια θα έπρεπε να κοστίζει πολύ περισσότερα από 500€. Αλλά πάντα υπάρχει και η γνωστή λογική που υποστηρίζει πως τα «κατασκευαστικά» εξαρτήματα μιας κονσόλας με το καιρό γίνονται και πιο φθηνά.

Όπως φαίνεται και από τα λεγόμενα του Head of Xbox, δεν θα μπορούσαν να βάλουν χαμηλότερη Launch τιμή στην κονσόλα. Βέβαια ο Phil Spencer, δεν άφησε να εννοηθεί πως μπαίνουν μέσα με αυτήν την τιμή, αλλά ίσως ισορροπούν το βασικό κόστος της.

Αυτό αφήνει πολλά ερωτήματα στο τι είδος στρατηγική θα ακολουθήσει η Microsoft και την επόμενη χρονιά, ώστε να αποκτήσει ανταγωνιστικό πλεονέκτημα στην αγορά.